CELEX: 32011R0349
Language: el
Date: 2011-04-11 00:00:00
Title: Κανονισμός (ΕΕ) αριθ. 349/2011 της Επιτροπής, της 11ης Απριλίου 2011 , για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές για τα εργατικά ατυχήματα  Κείμενο που παρουσιάζει ενδιαφέρον για τον ΕΟΧ

12.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 97/3
            
         ΚΑΝΟΝΙΣΜΌΣ (ΕΕ) αριθ. 349/2011 ΤΗΣ ΕΠΙΤΡΟΠΉΣ
   της 11ης Απριλίου 2011
   για την εφαρμογή του κανονισμού (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία, όσον αφορά τις στατιστικές για τα εργατικά ατυχήματα
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1338/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τις κοινοτικές στατιστικές στους τομείς της δημόσιας υγείας και της υγείας και ασφάλειας στην εργασία (1), και ιδίως το άρθρο 9 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1338/2008 θεσπίζει κοινό πλαίσιο για τη συστηματική παραγωγή ευρωπαϊκών στατιστικών σχετικά με τη δημόσια υγεία και την υγεία και την ασφάλεια στην εργασία.
            
         
               (2)
            
            
               Σύμφωνα με το άρθρο 9 παράγραφος 1 του κανονισμού (ΕΚ) αριθ. 1338/2008, απαιτούνται μέτρα εφαρμογής προκειμένου να προσδιορίζονται τα δεδομένα και τα μεταδεδομένα που πρέπει να παρέχονται για τα εργατικά ατυχήματα τα οποία καλύπτονται από το παράρτημα IV του εν λόγω κανονισμού και προκειμένου να καθορίζονται οι περίοδοι αναφοράς, τα χρονικά διαστήματα και οι προθεσμίες για την παροχή των δεδομένων.
            
         
               (3)
            
            
               Ο χειρισμός των εμπιστευτικών δεδομένων που διαβιβάζονται από τα κράτη μέλη στην Επιτροπή (Eurostat) θα πρέπει να είναι σύμφωνος με την αρχή του στατιστικού απορρήτου, όπως ορίζεται στον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου, της 11ης Μαρτίου 2009, για τις ευρωπαϊκές στατιστικές (2), και στον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3).
            
         
               (4)
            
            
               Πραγματοποιήθηκε ανάλυση της σχέσης κόστους-οφέλους και αξιολογήθηκε σύμφωνα με το άρθρο 6 του κανονισμού (ΕΚ) αριθ. 1338/2008.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:
   
               α)
            
            
               «εργατικό ατύχημα» είναι ένα ασυνεχές συμβάν κατά τη διάρκεια της εργασίας το οποίο προκαλεί σωματική ή διανοητική βλάβη. Η φράση «κατά τη διάρκεια της εργασίας» σημαίνει ότι το ατύχημα συνέβη ενώ ο εργαζόμενος εκτελούσε μια επαγγελματική δραστηριότητα ή κατά τη διάρκεια του χρόνου εργασίας. Συμπεριλαμβάνονται τα τροχαία ατυχήματα που συμβαίνουν κατά τη διάρκεια της εργασίας αλλά δεν συμπεριλαμβάνονται τα ατυχήματα καθ’ οδόν από και προς την εργασία, δηλαδή τα τροχαία ατυχήματα κατά τη διαδρομή μεταξύ της οικίας και του χώρου εργασίας·
            
         
               β)
            
            
               «θανατηφόρο ατύχημα» είναι ένα ατύχημα που οδηγεί στο θάνατο του θύματος μέσα σε ένα έτος από το ατύχημα·
            
         
               γ)
            
            
               η «οικονομική δραστηριότητα του εργοδότη» καλύπτει την κύρια «οικονομική» δραστηριότητα της τοπικής μονάδας της επιχείρησης του θύματος·
            
         
               δ)
            
            
               «ηλικία» είναι η ηλικία του θύματος κατά τη στιγμή του ατυχήματος·
            
         
               ε)
            
            
               «φύση της κάκωσης» είναι οι σωματικές επιπτώσεις στο θύμα·
            
         
               στ)
            
            
               «γεωγραφική θέση» είναι η εδαφική μονάδα όπου συνέβη το ατύχημα·
            
         
               ζ)
            
            
               «μέγεθος επιχείρησης» είναι ο αριθμός των εργαζομένων (ισοδύναμα πλήρους απασχόλησης) που εργάζονται στην τοπική μονάδα της επιχείρησης του θύματος·
            
         
               η)
            
            
               «εθνικότητα του θύματος» είναι η χώρα ιθαγένειας·
            
         
               θ)
            
            
               «απολεσθείσες ημέρες εργασίας» είναι ο αριθμός ημερολογιακών ημερών κατά τις οποίες το θύμα δεν μπορεί να εργαστεί λόγω εργατικού ατυχήματος·
            
         
               ι)
            
            
               «θέση εργασίας» είναι η συνήθης ή, εναλλακτικά, η περιστασιακή φύση του χώρου/της θέσης του θύματος κατά τη στιγμή του ατυχήματος·
            
         
               ια)
            
            
               «εργασιακό περιβάλλον» είναι ο τόπος εργασίας, οι εγκαταστάσεις εργασίας ή ο γενικός χώρος όπου συνέβη το ατύχημα·
            
         
               ιβ)
            
            
               «εργασιακή διαδικασία» είναι το κύριο είδος εργασίας ή καθήκοντος (γενική δραστηριότητα) που εκτελούσε το θύμα τη στιγμή του ατυχήματος·
            
         
               ιγ)
            
            
               «ειδική σωματική δραστηριότητα» είναι η ακριβής σωματική δραστηριότητα που εκτελούσε το θύμα ακριβώς πριν από το ατύχημα·
            
         
               ιδ)
            
            
               «υλικός παράγοντας που συνδέεται με την ειδική σωματική δραστηριότητα» είναι το εργαλείο, το αντικείμενο ή το όργανο που χρησιμοποιούσε το θύμα όταν συνέβη το ατύχημα·
            
         
               ιε)
            
            
               «απόκλιση» είναι το τελευταίο γεγονός που αποκλίνει από το κανονικό και οδηγεί στο ατύχημα·
            
         
               ιστ)
            
            
               «υλικός παράγοντας που σχετίζεται με την απόκλιση» είναι το εργαλείο, το αντικείμενο ή το όργανο που σχετίζεται με το αφύσικο γεγονός·
            
         
               ιζ)
            
            
               «επαφή – τρόπος τραυματισμού» είναι ο τρόπος με τον οποίο τραυματίστηκε το θύμα (σωματική ή ψυχολογική επαφή) από τον υλικό παράγοντα που προκάλεσε τον τραυματισμό·
            
         
               ιη)
            
            
               «υλικός παράγοντας που σχετίζεται με την επαφή — τον τρόπο τραυματισμού» είναι το αντικείμενο, το εργαλείο ή το όργανο με το οποίο ήρθε σε επαφή το θύμα ή ο ψυχολογικός τρόπος τραυματισμού.
            
         Άρθρο 2
   Απαιτούμενα δεδομένα
   1.   Τα κράτη μέλη διαβιβάζουν στην Επιτροπή (Eurostat) μικροδεδομένα σχετικά με τα άτομα που υπέστησαν ατύχημα κατά την εργασία στη διάρκεια της περιόδου αναφοράς, καθώς και τα συναφή μεταδεδομένα. Ο κατάλογος των μεταβλητών που διαβιβάζονται στην Επιτροπή (Eurostat) καθώς και το υποχρεωτικό ή προαιρετικό καθεστώς της μεταβλητής και το πρώτο έτος διαβίβασης των δεδομένων ορίζονται στο παράρτημα I.
   2.   Η παροχή δεδομένων για τα εργατικά ατυχήματα που συνδέονται με τους αυτοαπασχολουμένους, τα συμβοηθούντα μέλη οικογένειας και τους σπουδαστές είναι προαιρετική.
   3.   Η παροχή δεδομένων για τα εργατικά ατυχήματα που υπόκεινται σε κανόνες της εθνικής νομοθεσίας περί απορρήτου, όπως αναφέρονται στο παράρτημα II, είναι προαιρετική.
   4.   Τα δεδομένα για τα εργατικά ατυχήματα που συνέβησαν στη διάρκεια του έτους αναφοράς βασίζονται, κατά προτίμηση, σε μητρώα και άλλες διοικητικές πηγές. Όταν αυτό δεν είναι εφικτό, μπορούν να χρησιμοποιούνται εκτιμήσεις και υπολογισμένες τιμές που βασίζονται ακόμη και σε έρευνες και όχι σε χωριστά για κάθε περίπτωση στοιχεία, με σκοπό την πλήρωση των κενών κάλυψης των δεδομένων.
   Άρθρο 3
   Περίοδος αναφοράς
   Η περίοδος αναφοράς είναι το ημερολογιακό έτος εντός του οποίου τα ατυχήματα αναγγέλλονται στις αρμόδιες εθνικές υπηρεσίες.
   Άρθρο 4
   Μεταδεδομένα
   1.   Μαζί με τα δεδομένα, τα κράτη μέλη διαβιβάζουν στην Επιτροπή (Eurostat) ετήσια επαλήθευση και επικαιροποίηση των μεταδεδομένων.
   2.   Τα μεταδεδομένα διαβιβάζονται σύμφωνα με το μορφότυπο που προβλέπεται από την Επιτροπή (Eurostat) και περιλαμβάνουν τα θέματα που αναφέρονται στο παράρτημα III.
   Άρθρο 5
   Διαβίβαση δεδομένων και μεταδεδομένων στην Επιτροπή (Eurostat)
   1.   Τα κράτη μέλη διαβιβάζουν δεδομένα και μεταδεδομένα σύμφωνα με ένα πρότυπο ανταλλαγής που προσδιορίζεται από την Επιτροπή (Eurostat), εντός δεκαοκτώ μηνών από τη λήξη της περιόδου αναφοράς.
   2.   Τα δεδομένα και τα μεταδεδομένα διαβιβάζονται στην Επιτροπή (Eurostat) με ηλεκτρονικά μέσα, χρησιμοποιώντας την υπηρεσία μιας στάσης της Επιτροπής (Eurostat).
   Άρθρο 6
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Απριλίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 354 της 31.12.2008, σ. 70.
   
      (2)  ΕΕ L 87 της 31.3.2009, σ. 164.
   
      (3)  ΕΕ L 8 της 12.1.2001, σ. 1.
   
      ΠΑΡΑΡΤΗΜΑ I
      ΚΑΤΑΛΟΓΟΣ ΜΕΤΑΒΛΗΤΩΝ
      
         Μεταβλητές των φάσεων Ι και ΙΙ των ευρωπαϊκών στατιστικών για τα εργατικά ατυχήματα (ESAW)
      
      
                  Μεταβλητές
               
               
                  Προδιαγραφές
               
               
                  Πρώτο έτος διαβίβασης δεδομένων
               
            
                  Αριθμός περίπτωσης
               
               
                  Ένας μοναδικός αριθμός για κάθε περίπτωση για να προσδιορίζεται κάθε χωριστή εγγραφή και να εξασφαλίζεται ότι κάθε εγγραφή αντιπροσωπεύει μία συγκεκριμένη περίπτωση εργατικού ατυχήματος.
                  Ο επιλεγείς αριθμός περίπτωσης πρέπει να έπεται των τεσσάρων τελευταίων ψηφίων του έτους κατά τη διάρκεια του οποίου έγινε η αναγγελία του ατυχήματος στις αρμόδιες εθνικές αρχές.
               
               
                  2013
               
            
                  Οικονομική δραστηριότητα του εργοδότη
               
               
                  4ψήφιο επίπεδο της NACE αναθ. 2 (1)
                  
               
               
                  2013 για τους κλάδους της NACE αναθ. 2
                  A και C-N
                  2015 για τους κλάδους της NACE αναθ. 2
                  B και O-S
               
            
                  Επάγγελμα του θύματος
               
               
                  2ψήφιο επίπεδο της ISCO-08
               
               
                  2013
               
            
                  Ηλικία του θύματος
               
               
                  2ψήφιος αριθμός
               
               
                  2013
               
            
                  Φύλο του θύματος
               
               
                  Μονοψήφιος κωδικός
               
               
                  2013
               
            
                  Φύση της κάκωσης
               
               
                  3ψήφια έκδοση της ταξινόμησης ESAW για τη «Φύση της κάκωσης» σύμφωνα με τη μεθοδολογία της ESAW.
               
               
                  2013
               
            
                  Μέρος του σώματος που υπέστη κάκωση
               
               
                  2ψήφια έκδοση της ταξινόμησης για το «Μέρος του σώματος που υπέστη κάκωση» σύμφωνα με τη μεθοδολογία της ESAW.
               
               
                  2013
               
            
                  Γεωγραφικός τόπος του ατυχήματος
               
               
                  5ψήφιος κωδικός σύμφωνα με την ταξινόμηση NUTS (2).
               
               
                  2013
               
            
                  Ημερομηνία του ατυχήματος
               
               
                  Αριθμητική μεταβλητή που εμφανίζεται ως έτος, μήνας και ημέρα
               
               
                  2013
               
            
                  Ώρα του ατυχήματος
               
               
                  2ψήφια μεταβλητή που απεικονίζει χρονικά διαστήματα σε ώρες, σύμφωνα με τη μεθοδολογία της ESAW
               
               
                  προαιρετικά
               
            
                  Μέγεθος της επιχείρησης
               
               
                  Κατηγορίες σύμφωνα με τη μεθοδολογία της ESAW
               
               
                  προαιρετικά
               
            
                  Εθνικότητα του θύματος
               
               
                  Κατηγορίες σύμφωνα με τη μεθοδολογία της ESAW
               
               
                  προαιρετικά
               
            
                  Καθεστώς απασχόλησης του θύματος
               
               
                  Κατηγορίες σύμφωνα με τη μεθοδολογία της ESAW
               
               
                  2013
               
            
                  Απολεσθείσες ημέρες (σοβαρότητα)
               
               
                  Κατηγορίες σύμφωνα με τη μεθοδολογία της ESAW. Χρησιμοποιούνται ειδικοί κωδικοί για την περιγραφή της μόνιμης ανικανότητας και του θανατηφόρου ατυχήματος.
               
               
                  2013
               
            
                  Στάθμιση συλλογής ESAW
               
               
                  Χρησιμοποιείται όταν το κράτος μέλος χρησιμοποιεί δείγμα για τη συλλογή δεδομένων σχετικά με τα ατυχήματα και/ή επιθυμεί διόρθωση της ελλιπούς αναγγελίας.
                  Εάν δεν ισχύει, χρησιμοποιείται η προεπιλεγμένη τιμή 1.
               
               
                  2013
               
            
         
      
         Μεταβλητές της φάσης ΙΙΙ της ESAW για τα αίτια και τις συνθήκες
      
      
                  Μεταβλητές
               
               
                  Προδιαγραφές
               
               
                  Πρώτο έτος διαβίβασης δεδομένων
               
            
                  
                              1.
                           
                           
                              Θέση εργασίας
                           
                        
               
                  Κατηγορίες σύμφωνα με τη μεθοδολογία της ESAW
               
               
                  2015 (3)
                  
               
            
                  
                              2.
                           
                           
                              Εργασιακό περιβάλλον
                           
                        
               
                  3ψήφια έκδοση της ταξινόμησης για το «Εργασιακό περιβάλλον» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              3.
                           
                           
                              Εργασιακή διαδικασία
                           
                        
               
                  2ψήφια έκδοση της ταξινόμησης για την «Εργασιακή διαδικασία» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              4.
                           
                           
                              Ειδική σωματική δραστηριότητα
                           
                        
               
                  2ψήφια έκδοση της ταξινόμησης για την «Ειδική σωματική δραστηριότητα» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              5.
                           
                           
                              Απόκλιση
                           
                        
               
                  2ψήφια έκδοση της ταξινόμησης για την «Απόκλιση» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              6.
                           
                           
                              Επαφή — Τρόπος τραυματισμού
                           
                        
               
                  2ψήφια έκδοση της ταξινόμησης για την «Επαφή — Τρόπο τραυματισμού» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              7.
                           
                           
                              Υλικός παράγοντας που συνδέεται με την ειδική σωματική δραστηριότητα
                           
                        
               
                  4ψήφια έκδοση της ταξινόμησης για τον «Υλικό παράγοντα» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              8.
                           
                           
                              Υλικός παράγοντας που συνδέεται με την απόκλιση
                           
                        
               
                  4ψήφια έκδοση της ταξινόμησης για τον «Υλικό παράγοντα» σύμφωνα με τη μεθοδολογία της ESAW
               
               
                  2015 (3)
                  
               
            
                  
                              9.
                           
                           
                              Υλικός παράγοντας που συνδέεται με την επαφή – τρόπο τραυματισμού
                           
                        
               
                  4ψήφια έκδοση της ταξινόμησης για τον «Υλικό παράγοντα» σύμφωνα με τη μεθοδολογία της ESAW
               
               
                  2015 (3)
                  
               
            
                  Στάθμιση αιτίων και συνθηκών
               
               
                  Χρησιμοποιείται όταν το κράτος μέλος εφαρμόζει πρόσθετο δείγμα για την κωδικοποίηση των μεταβλητών της φάσης ΙΙΙ της ESAW σχετικά με τα αίτια και τις συνθήκες
                  Εάν δεν ισχύει, χρησιμοποιείται η προεπιλεγμένη τιμή 1.
               
               
                  2015
               
            
         (1)  Κανονισμός (ΕΚ) αριθ. 1893/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για τη θέσπιση της στατιστικής ταξινόμησης των οικονομικών δραστηριοτήτων NACE — Αναθεώρηση 2 και για την τροποποίηση του κανονισμού (ΕΟΚ) αριθ. 3037/90 του Συμβουλίου και ορισμένων κανονισμών των Ευρωπαϊκών Κοινοτήτων σχετικών με ειδικούς στατιστικούς τομείς (ΕΕ L 393 της 30.12.2006, σ. 1).
      
         (2)  Κανονισμός (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου, της 26ης Μαΐου 2003, για τη θέσπιση μιας κοινής ονοματολογίας των εδαφικών στατιστικών μονάδων (NUTS) (ΕΕ L 154 της 21.6.2003, σ. 1).
      
         (3)  Υποχρεωτική διαβίβαση τουλάχιστον τριών από τις εννέα μεταβλητές
   
   
      ΠΑΡΑΡΤΗΜΑ II
      ΚΑΤΑΛΟΓΟΣ ΕΠΑΓΓΕΛΜΑΤΩΝ ΠΟΥ ΥΠΟΚΕΙΝΤΑΙ ΣΕ ΑΠΑΙΤΗΣΕΙΣ ΕΜΠΙΣΤΕΥΤΙΚΟΤΗΤΑΣ ΠΡΟΣ ΠΡΟΑΙΡΕΤΙΚΗ ΑΠΟΣΤΟΛΗ
      
                   
               
               
                  Σύμφωνα με την ISCO-08:
                  
                              —
                           
                           
                              0 Επαγγέλματα ενόπλων δυνάμεων
                           
                        
                              —
                           
                           
                              3351 Τελωνειακοί και συνοριακοί ελεγκτές
                           
                        
                              —
                           
                           
                              3355 Αστυνομικοί επιθεωρητές και ερευνητές (ντέτεκτιβς)
                           
                        
                              —
                           
                           
                              541 Απασχολούμενοι στην παροχή υπηρεσιών προστασίας
                              
                                          α)
                                       
                                       
                                          5411 Πυροσβέστες
                                       
                                    
                                          β)
                                       
                                       
                                          5412 Αστυνομικοί
                                       
                                    
                                          γ)
                                       
                                       
                                          5413 Δεσμοφύλακες
                                       
                                    
                                          δ)
                                       
                                       
                                          5414 Φύλακες ασφάλειας
                                       
                                    
                                          ε)
                                       
                                       
                                          5419 Απασχολούμενοι στην παροχή υπηρεσιών προστασίας π.δ.κ.α.
                                       
                                    
                        
            
                   
               
               
                  Σύμφωνα με τη NACE αναθ. 2:
                  
                              —
                           
                           
                              84.22 Δραστηριότητες άμυνας
                           
                        
                              —
                           
                           
                              84.23 Δικαιοσύνη και δικαστικές δραστηριότητες
                           
                        
                              —
                           
                           
                              84.24 Δραστηριότητες δημόσιας τάξης και ασφάλειας
                           
                        
                              —
                           
                           
                              84.25 Δραστηριότητες πυρόσβεσης
                           
                        
            
   
      ΠΑΡΑΡΤΗΜΑ III
      ΜΕΤΑΔΕΔΟΜΕΝΑ
      Όπου ισχύει και αφορά την πλήρη κατανόηση των δεδομένων ESAW, τα μεταδεδομένα περιγράφουν τα ακόλουθα θέματα:
      
                  —
               
               
                  τον πληθυσμό που καλύπτεται ως προς τους κλάδους της NACE αναθ. 2 και, πιθανώς, τις υποδιαιρέσεις των κλάδων, και το καθεστώς απασχόλησης,
               
            
                  —
               
               
                  τις πληροφορίες σχετικά με τα επαγγέλματα/τις δραστηριότητες για τα οποία η εθνική νομοθεσία προβλέπει καθεστώς εμπιστευτικότητας και δεν μπορούν να διαβιβάζονται,
               
            
                  —
               
               
                  τα ποσοστά αναγγελίας των εργατικών ατυχημάτων που πρέπει να χρησιμοποιούνται για διόρθωση ελλιπούς αναγγελίας,
               
            
                  —
               
               
                  την κάλυψη των διαφορετικών ειδών ατυχημάτων όπως εξηγείται στη μεθοδολογία ESAW,
               
            
                  —
               
               
                  τη μέθοδο δειγματοληψίας — εάν ισχύει — που χρησιμοποιείται για τη ρύθμιση της συλλογής μικροδεδομένων,
               
            
                  —
               
               
                  τη μέθοδο δειγματοληψίας — εάν ισχύει — που χρησιμοποιείται για την κωδικοποίηση των μεταβλητών για τα αίτια και τις συνθήκες,
               
            
                  —
               
               
                  τους αριθμούς των θανατηφόρων τροχαίων ατυχημάτων και των θανατηφόρων ατυχημάτων με οποιοδήποτε μέσο μεταφοράς σε διαδρομή κατά τη διάρκεια της εργασίας για τα πρόσωπα που εργάζονται εκτός του κλάδου της NACE αναθ. 2 Η «Μεταφορές»,
               
            
                  —
               
               
                  τις πληροφορίες σχετικά με οποιαδήποτε εθνική ιδιαιτερότητα που είναι αναγκαίες για την ερμηνεία και την κατάρτιση συγκρίσιμων στατιστικών και δεικτών.